**Oddiy kakaetkali ko’ylakni bichish va tikish**

An’anaviy milliy ko‘ylak gavda qismi to‘g‘ri siluetli, koketka chizig‘i bo‘ylab burmali bo‘ladi. Klassik o‘zbekcha ko‘ylak koketkasi asosan ko‘ylakning gavda qismiga ulanadigan chizig‘i bo‘ylab oval shaklda bo‘ladi. Old tomonda koketka yaxlit yoki bo‘rtli bo‘lib, bo‘laklari bir-birining ustiga o‘tib turadi. Yoqasi qirqma, yoqa o‘mizi bo‘ylab yoqa qaytarma qismining shakli har xil bo‘ladi. Ko‘ylak yoqasiz bo‘lishi ham mumkin. Yoqa o‘mizining o‘yig‘i to‘rtburchak, uzaytirilgan, dumaloq oval va h.k. shaklda bo‘lishi mumkin.



**60-rasm. Klassik uslubdagi milliy ko‘ylak namunasi.**



**61-rasm. Milliy ko‘ylak andazalari:** *1* – ort bo‘lagi; *2* – old bo‘lagi; *3* – ort koketkasi; *4* – old koketkasi; *5* – yengi; *6* – yokasi.

**Milliy ko‘ylak bo‘laklari spetsifikatsiyasi**

|  |  |  |  |
| --- | --- | --- | --- |
| **Bo‘lak nomi** | **Bo‘lak belgisi** | **Soni** | |
| **Andaza** | **Bichiqda** |
| Milliy ko‘ylak ort bo‘lagi | 01 | 1 | 1 |
| Milliy ko‘ylak old bo‘lagi | 02 | 1 | 1 |
| Ort bo‘lak koketkasi | 03 | 1 | 2 |
| Old bo‘lak koketkasi | 04 | 2 | 4 |
| Yeng | 05 | 1 | 2 |
| Yoqa | 06 | 1 | 2 |

**Milliy ko‘ylagi andazalarida chok haqi qiymati**

|  |  |  |
| --- | --- | --- |
| **Ko‘ylak bo‘laklari** | **Chok haqi qo‘yiladigan qirqimlar** | **Chok miqdori sm** |
| Ort bo‘lak koketkasi | - yoqa o‘miz qirqimi;  - yeng o‘miz qirqimi;  - yelka qirqimi;  - o‘rta qirqimi;  - pastki qirqimi. | 0,5–0,7  1,0  1,0  1,0  1,0 |
| Old bo‘lak koketkasi | - yoqa o‘mizi qirqimi;  - yeng o‘miz qirqimi;  - yelka qirqimi;  - pastki qirqimi. | 0,5–0,7  1,0  1,0  1,0 |
| Ort bo‘lak etak qismi | - yeng o‘mizi qirqimi;  - yuqori qirqimi;  - yon qirqimi;  - etak pastki qirqimi. | 1,0  1,0  1,0  2,0 |
| Ort bo‘lak etak qismi | - yeng o‘mizi qirqimi;  - yuqori qirqimi;  - yon qirqimi;  - etak pastki qirqimi. | 1,0  1,0  1,0  2,0 |
| Yenglar | - yoqa o‘mizi qirqimi;  - birlashtiruvchi qirqimlari;  - pastki qirqimi. | 1,0  1,0  1,0 |
| Yokalar | - birlashtiruvchi qirqimlari;  - yoqa o‘mizi qirqimi. | 1.0  0,5–0,7 |

**Ayollar milliy ko‘ylagi uchun model tanlash, konstruktiv modellash**

|  |  |  |  |  |
| --- | --- | --- | --- | --- |
| **№** | **Bajariladigan ishlar mazmuni** | **Moslamalar, asbob va xomashyolar** | **Eskizlar, chizmalar, rasmlar** | **Bajarish tartibi** |
| 1 | Moda jurnallari dan foydalanib, ko‘ylak uchun model tanlash. | Moda jurnallari, multimedia materiallari |  | Moda jurnallari va multimedia materiallaridan foydalanib ayollar milliy ko‘ylak moda yo‘nalishini tahlil qilish va milliy ko‘ylak uchun model tanlash. |
| 2 | Tanlangan ayollar ko‘ylak model eskiz rasmini chizish. | Qog‘oz, qalam, o‘chirg‘ich. |  | Tanlangan ayollar milliy ko‘ylagi model eskiz rasmini texnik shartlarga rioya qilgan holda chizish. |

**Ayollar milliy ko‘ylagini ort va old bo‘laklarini modellashtirish**

|  |  |  |  |  |
| --- | --- | --- | --- | --- |
| **№** | **Bajariladigan ishlar mazmuni** | **Moslamalar, asbob va xomashyolar** | **Eskizlar, chizmalar, rasmlar** | **Bajarish tartibi** |
| 1. | Ayollar milliy ko‘ylagining ort bo‘lagini modellashtirish. | Ayollar ko‘ylagi asos konstruksiya chizmasi, kalka qog‘oz, qalam, oddiy va shakldor chizg‘ich. |  | Koketka chizig‘i model eskiziga qarab aniqlanadi. Asos konstruksiya chizmasi ort bo‘lagi yelka vitachkasi yopilib, koketka chizig‘iga ko‘chiriladi. Ort bo‘lak gavda qismini o‘rta chiziqdan chap tomonga qo‘yib kengligi qo‘yiladi va o‘rta chiziqlar yangi o‘ringa ko‘chiriladi. Ko‘ylak etagini minimal kengaytirish kattaligi 5–10 sm. |
| 2. | Ayollar milliy ko‘ylagining old bo‘lagini modellashtirish. | Ayollar yengil ko‘ylagi asos konstruksiya chizmasi, kalka qog‘oz, qalam, oddiy va shakldor chizg‘ich. |  | Koketka chizig‘i model eskiziga qarab aniqlanadi. Asos konstruksiya chizmasi old bo‘lagi ko‘krak vitachkasi yopilib, koketka chizig‘iga ko‘chiriladi.  Old bo‘lak gavda qismini o‘rta chizig‘idan o‘ng tomonga qo‘yib kengligi qo‘yiladi va o‘rta chiziqlar yangi o‘ringa ko‘chiriladi. Ko‘ylak etagini minimal kengaytirish kattaligi 5–10 sm. |
| 3. | Yeng chizmasini modellashtirish. | Ko‘ylak yeng konstruksiya chizma, kalka qog‘oz, qalam, oddiy va shakldor chizg‘ich. |  | Yeng chizmasi yeng asos konstruksiyasidan chiziladi. Yeng uzunligi 18–20 sm belgilanadi. Gorizontal chiziq o‘tkaziladi. |
| 4. | Yokani modellashtirish. | Yoqa asos konstruksiya chizmasi kalka qog‘oz, qalam, oddiy va shakldor chizg‘ich. |  | Yoka chizmasi yoqa asos konstruksiyasidan chiziladi. Yoqa o‘lchovlari ko‘ylak bo‘yin o‘mizi bilan muvofiqlashtiriladi. |

**Ayollar milliy ko‘ylagini bichish**

|  |  |  |  |  |  |
| --- | --- | --- | --- | --- | --- |
| **№** | **Bajariladigan ishlar mazmuni** | | **Moslamalar, asbob va xomashyolar** | **Eskizlar, chizmalar, rasmlar** | **Bajarish tartibi** |
| 1 | Gazlamani namlab dazmollash. | | Gazlama 150\*150 sm, dazmol |  | Gazlama namlanib, tanda ipi yo‘nalishida dazmollanadi. |
| 2. | Gazlama nuqsonlarini aniqlash, bo‘yi va enini o‘lchash.  Gazlamani bichuv stoliga joylashtirish | | Bo‘r, sm lenta,  bichuv stoli |  | Gazlama o‘ng tomonidan nuqsonlari (teshik, ip va bo‘yoqlar bir tekisligi va boshqalar) tekshiriladi. |
| 3. | Gazlamaga ko‘ylak yirik  bo‘lak andazalarini joylashtirish. | | Bichuv stoli, gazlama, bo‘laklar andazasi, to‘g‘nag‘ich |  | Ko‘ylak ort, old bo‘lak koketka, etak qismlar, yoqa va yeng andazalari gazlama ustiga joylashtiriladi. Bunda bo‘laklar tanda ipi yo‘nalishi gazlama tanda ipi yo‘nalishi bilan ustma-ust tushishi kerak. |
| 4. | | Ayollar ko‘ylagi bo‘laklarini qirqish. | Qaychi. |  | Ko‘ylak bo‘laklarini o‘tkir qaychi yordamida qirqib olish. |